cyanic-selkie/wikianc huggingface dataset:
Διδαχή των Δώδεκα Αποστόλων
Προέλευση και τόπος συγγραφής
Το κείμενο της Διδαχής ήταν άγνωστο μέχρι το 1873 οπότε ανακαλύφθηκε από τον μητροπολίτη Νικομηδείας Φιλόθεο Βρυέννιο (1833-1917) στον υπ' αριθμ. 54 Κώδικα του Μετοχίου του Παναγίου Τάφου στην Κωνσταντινούπολη και χρονολογείται στο 1056.
Δομή και περιεχόμενο
Ο τρόπος έκφρασης της Διδαχής δεν προσπαθεί να εισάγει κάτι καινούριο. Είναι σύντομη και κατηγορηματική, θεωρώντας πολλά στοιχεία γνωστά και δεδομένα. Παρά το σαφή ιουδαϊκό χαρακτήρα της Διδαχής, το κείμενο δεν παρουσιάζει καμία έντονη πολεμική τάση και δεν αντιμετωπίζει ως οξύ το πρόβλημα των σχέσεων του Χριστιανισμού με τον Ιουδαϊσμό ή του ιουδαιοχριστιανισμού προς τον χριστιανισμό του Παύλου. Το κείμενο φανερώνει μια εκκλησία με ευρύτερο προσανατολισμό, αλλά και με πολύ έντονη ιουδαϊκή κληρονομιά στην παράδοση της.
Η Διδαχή αποτελείται από 16 σύντομα κεφάλαια και χωρίζεται σε δύο διαφορετικά μέρη με χαλαρή σύνδεση.
Είναι αξιοσημείωτο το δεύτερο μέρος της Διδαχής, όπου γίνεται φανερό ότι η Εκκλησία μαστιζόταν από ψευδοπροφήτες και χρειαζόταν κριτήρια για να τους διακρίνει από τους αληθινούς. Είναι σημαντικό ότι το κείμενο μας δείχνει πως με την εντολή περί χειροτονίας επισκόπων η Εκκλησία περνούσε από την εποχή των αποστόλων και των χαρισματούχων, στην εποχή των μονίμων ποιμένων της.
Η δομή του κειμένου είναι η εξής:
Εξωτερικοί σύνδεσμοι
Κατηγορία:Απόκρυφα κείμενα της Καινής Διαθήκης Κατηγορία:Αποστολικοί Πατέρες
Ορισμός του Ελεύθερου Λογισμικού
Ο Ορισμός του Ελεύθερου Λογισμικού αναφέρεται στην ανάλυση του όρου ελεύθερο λογισμικό από τον δημιουργό του, τον Ρίτσαρντ Στόλλμαν.
Το ελεύθερο λογισμικό παρέχει στους χρήστες την ελευθερία να εκτελούν, αντιγράφουν, διανέμουν, μελετούν, τροποποιούν και βελτιώνουν το ελεύθερο λογισμικό. Για την ακρίβεια, αναφέρεται σε τέσσερις βασικές ελευθερίες:
Ένα πρόγραμμα θεωρείται ελεύθερο λογισμικό όταν οι χρήστες του έχουν όλες τις παραπάνω ελευθερίες.
Θα πρέπει επίσης να έχουν την ελευθερία να κάνουν τροποποιήσεις και να τις χρησιμοποιούν ιδιωτικά στην δουλειά ή για διασκέδαση, χωρίς να χρειάζεται να το αναφέρουν.
Η ελευθερία της χρήσης ενός προγράμματος σημαίνει πως δίδεται η ελευθερία σε κάθε άτομο ή επιχείρηση να το χρησιμοποιήσει σε κάθε είδους υπολογιστικό σύστημα, για κάθε είδος εργασίας χωρίς να είναι υποχρεωμένο να επικοινωνήσει εκ των προτέρων με τον προγραμματιστή ή με κάποια άλλη οντότητα. Σε αυτή την ελευθερία, είναι η άποψη του χρήστη που έχει σημασία, και όχι η άποψη του κατασκευαστή. Εσείς, οι χρήστες είναι ελεύθεροι να εκτελούν το πρόγραμμα για τους δικούς τους λόγους, και αν το διανέμουν σε οποιονδήποτε άλλο άνθρωπο, τότε και εκείνος είναι ελεύθερος να το εκτελεί για τους δικούς του λόγους, δίχως να έχουν το δικαίωμα να του υποβάλουν δικές τους κυρώσεις.
Για να ισχύουν πρακτικά οι τέσσερις βασικές ελευθερίες, και να μπορούν οι χρήστες να δημοσιεύουν βελτιωμένες εκδόσεις, θα πρέπει να έχουν πρόσβαση στον πηγαίο κώδικα του προγράμματος. Επομένως, η πρόσβαση στον πηγαίο κώδικα είναι απαραίτητη προϋπόθεση στο ελεύθερο λογισμικό.
Μία σημαντική μέθοδος τροποποίησης ενός προγράμματος είναι η συγχώνευση του με διαθέσιμες ελεύθερες υπορουτίνες και υποπρογράμματα (modules). Εάν η άδεια του προγράμματος αναφέρει ότι δεν έχουν το δικαίωμα να το συγχωνεύσουν με ένα υπάρχον υποπρόγραμμα, για παράδειγμα εάν απαιτεί να είστε εσείς αυτός που κατέχει τα πνευματικά δικαιώματα (copyright holder) για οποιονδήποτε κώδικα έχετε προσθέσει, τότε η άδεια είναι πολύ περιοριστική ώστε να μπορεί να θεωρηθεί ελεύθερη (δηλαδή άδεια ελεύθερου λογισμικού).
Αυτές οι ελευθερίες θα είναι πραγματικές και αμετάκλητες όσο δεν κάνετε κάτι λάθος. Αν ο προγραμματιστής του λογισμικού ανακαλέσει την άδεια, χωρίς να έχετε δώσει εσείς την αφορμή τότε το λογισμικό δεν θεωρείται ελεύθερο.
Ωστόσο, μερικοί κανόνες που αφορούν τον τρόπο με τον οποίο διανέμεται το ελεύθερο λογισμικό είναι αποδεκτοί όταν δεν συγκρούονται με τις τέσσερις βασικές ελευθερίες. Για παράδειγμα, στην άδεια αντιγραφής (copyleft) όταν αναδιανέμετε κάποιο πρόγραμμα, δεν μπορείτε να προσθέσετε περιορισμούς ώστε να μειώσετε από τον χρήστη τις τέσσερις βασικές ελευθερίες. Αυτός ο κανόνας δεν συγκρούεται με τις βασικές ελευθερίες, αλλά τις προστατεύει.
Μπορεί να έχετε πληρώσει για να προμηθευτείτε κάποια αντίγραφα ελεύθερου λογισμικού, ή να έχετε προμηθευτεί τα αντίγραφα χωρίς κάποια οικονομική επιβάρυνση. Ανεξαρτήτως όμως από τον τρόπο προμήθειας, θα πρέπει πάντα να έχετε την ελευθερία να τροποποιείτε το λογισμικό, ακόμα και να πουλάτε αντίγραφα του.
"Ελεύθερο λογισμικό" δεν σημαίνει "μη-εμπορικό". Ένα ελεύθερο πρόγραμμα θα πρέπει να είναι διαθέσιμο για εμπορική χρήση, εμπορική ανάπτυξη ή εμπορική διανομή. Η εμπορική ανάπτυξη του ελευθέρου λογισμικού δεν είναι ασυνήθιστη. Αντιθέτως, τέτοιου είδους ελεύθερο λογισμικό είναι πολύ σημαντικό να υπάρχει.
Κανόνες για την διαδικασία πακεταρίσματος (packaging) μίας τροποποιημένης έκδοσης είναι αποδεκτοί όταν δεν σας περιορίζουν ουσιαστικά την ελευθερία να δημοσιεύετε τις διάφορες τροποποιημένες εκδόσεις. Κανόνες του τύπου "εάν διαθέσετε το πρόγραμμα με τον τάδε τρόπο θα πρέπει να τον διαθέσετε επίσης και με τον δείνα τρόπο" είναι αποδεκτοί, με την ίδια προϋπόθεση. (Σημειώστε ότι ένας τέτοιος κανόνας σας δίνει επίσης τη δυνατότητα να μη δημοσιεύσετε την δική σας έκδοση του προγράμματος καθόλου). Κανόνες οι οποίοι απαιτούν τη δημοσίευση του πηγαίου κώδικα στους χρήστες των προγραμμάτων όλων των εκδόσεων που έχετε διαθέσει δημόσια είναι επίσης αποδεκτοί. Επίσης είναι αποδεκτό σε μία άδεια ελεύθερου λογισμικού να υπάρχουν και άλλου είδους απαιτήσεις, όπως π.χ. εάν έχετε διανέμει μία τροποποιημένη έκδοση ενός προγράμματος και κάποιος προηγούμενος κατασκευαστής ζητήσει αντίγραφο του, θα πρέπει να του αποστείλετε ένα, ή να δηλώσετε τον εαυτό σας στις μετατροπές που κάνατε.
Στο έργο GNU, χρησιμοποιούν την "άδεια αντιγραφής (copyleft)" για να προστατεύσουν αυτές τις ελευθερίες νομικά και για όλους. Βέβαια υπάρχει και ελεύθερο λογισμικό το οποίο δεν χρησιμοποιεί την άδεια αντιγραφής (non-copylefted).
Οι περισσότερες άδειες ελεύθερου λογισμικού βασίζονται στα πνευματικά δικαιώματα (copyright) και υπάρχουν όρια ως προς το είδος των απαιτήσεων που μπορούν να επιβληθούν μέσω αυτών. Εάν μία άδεια βασισμένη στα πνευματικά δικαιώματα σέβεται την ελευθερία με βάση την παραπάνω περιγραφή, είναι απίθανο να έχει κάποιο άλλο πρόβλημα που δεν είναι αναμενόμενο (αν και αυτό συμβαίνει περιστασιακά). Ωστόσο, κάποιες άδειες ελεύθερου λογισμικού είναι βασισμένες σε συμβόλαια και τα συμβόλαια μπορούν να επιβάλλουν ένα πολύ μεγαλύτερο εύρος περιορισμών. Αυτό σημαίνει πως υπάρχουν πολλοί τρόποι με τους οποίους μία τέτοια άδεια μπορεί να είναι απαράδεκτα περιοριστική και ανελεύθερη.
Πέρα από το λογισμικό
Τα εγχειρίδια λογισμικού πρέπει να είναι επίσης ελεύθερα, για τους ίδιους λόγους για τους οποίους πρέπει να είναι και το λογισμικό, και επιπρόσθετα επειδή αποτελούν αναπόσπαστο κομμάτι του λογισμικού.
Οι ίδιες απόψεις έχουν νόημα και για άλλα είδη εργασίας που έχουν πρακτική χρήση —, δηλαδή για εργασίες που ενσωματώνουν πολύτιμη γνώση, όπως οι επιμορφωτικές και επιστημονικές εργασίες. Η Βικιπαίδεια είναι το πιο δημοφιλές παράδειγμα.
Οποιοδήποτε είδος εργασίας μπορεί να είναι ελεύθερο, με αποτέλεσμα ο ορισμός του ελεύθερου λογισμικού να έχει επεκταθεί στον ορισμό των ελεύθερων πολιτισμικών εργασιών που μπορεί να εφαρμοστεί σε όλα τα είδη εργασίας.
Εξωτερικοί σύνδεσμοι
Κατηγορία:Ελεύθερο λογισμικό
Απόρρητο της επικοινωνίας
Προστασία από το Σύνταγμα της Ελλάδας
Το απόρρητο της επικοινωνίας είναι όρος που συναντιέται στο ισχύον ελληνικό Σύνταγμα (1975/1986/2001/2008/2019) και στην ελληνική νομοθεσία. Αποτελεί έννομο αγαθό με αυξημένη συνταγματική προστασία.
Κατά την αναθεώρηση του Συντάγματος από την Ζ' Αναθεωρητική Βουλή προστέθηκε παράγραφος 2 στο άρθρο 19 σύμφωνα με την οποία "Νόμος ορίζει τα σχετικά με τη συγκρότηση, τη λειτουργία και τις αρμοδιότητες ανεξάρτητης αρχής που διασφαλίζει  το απόρρητο της παραγράφου 1", καθώς επίσης παράγραφος 3 σύμφωνα με την οποία "Απαγορεύεται η χρήση αποδεικτικών μέσων που αποκτήθηκαν κατά παράβαση του άρθρου αυτού και των άρθρων 9 και 9α").
Με τις παραπάνω διατάξεις που έχουν στην Ελλάδα συνταγματική ισχύ, δηλαδή την ανώτατη τυπική ισχύ, προστατεύονται τα μυστικά που διαβιβάζονται κατά την επικοινωνία οποιασδήποτε μορφής : λ.χ. με επιστολές, κατά τη διάρκεια τηλεφωνικής ή διαδικτυακής επικοινωνίας, ακόμη και οι συνομιλίες που γίνονται χωρίς τη χρήση μηχανικών μέσων (προφορική συνομιλία διά ζώσης, επικοινωνία εκ του σύνεγγυς με νεύματα κ.λπ.). Απόρρητο της επικοινωνίας και ελευθερία της επικοινωνίας δεν ταυτίζονται ούτε ως έννοιες ούτε ως θεμελιώδη δικαιώματα, μολονότι βεβαίως υπάρχει στενή σύνδεση μεταξύ τους. Η ελευθερία της επικοινωνίας συνίσταται στο δικαίωμα καθενός να τελεί επικοινωνίες, ενώ το δικαίωμα  απορρήτου της επικοινωνίας συνίσταται στη μη παραβίαση των επικοινωνιακών απορρήτων. Κατά το ελληνικό Σύνταγμα προβλέπεται ευρύτερη δυνατότητα επιβολής περιορισμών στην ελευθερία της επικοινωνίας (η οποία προστατεύεται από τις διατάξεις των άρθρων 5, 5Α και 14 του Συντάγματος), από ότι στο απόρρητο των επικοινωνιών.
Το απαραβίαστο του απορρήτου της επικοινωνίας αποτελεί αυτόνομο θεμελιώδες δικαίωμα στην ελληνική έννομη τάξη. Η προστασία του δικαιώματος αυτού είναι ιδιαίτερα ενισχυμένη, λόγω αφενός της γραμματικής επιτάσεως (επίρρημα "απολύτως"), αλλά και των αυστηρών προϋποθέσεων, που θέτει το εδάφιο β' του άρθρου 19 του ισχύοντος Συντάγματος, για την επιβολή περιορισμών σε αυτό.
Θέσπιση εγγυήσεων για την άρση του απορρήτου
Με τον ν. 2225/1994 (ο οποίος έχει υποστεί κάποιες μεταγενέστερες τροποποιήσεις) θεσπίζεται διαδικασία περιορισμού του απορρήτου της επικοινωνίας σύμφωνα με τις συνταγματικώς προβλεπόμενες προϋποθέσεις και υπό τον όρο "άρση του απορρήτου". Δεν προβλέπεται δυνατότητα άρσεως του απορρήτου της άμεσης επικοινωνίας (προφορική συνομιλία εκ του σύνεγγυς κ.λπ), παρά μόνο της επικοινωνίας με χρήση μηχανικών μέσων. Αρμόδιος είναι ο Εισαγγελέας Εφετών, όταν η άρση του απορρήτου απαιτείται για λόγους εθνικής ασφαλείας, ή το δικαστικό συμβούλιο Εφετών ή Πρωτοδικών, όταν η άρση του απορρήτου απαιτείται για τη διακρίβωση ιδιαίτερα σοβαρών εγκλημάτων. Προβλέπεται δυνατότητα να διατάξει προσωρινώς την άρση του απορρήτου ο Εισαγγελέας σε επείγουσες περιπτώσεις άρσεως για τη διακρίβωση ιδιαίτερα σοβαρών εγκλημάτων, υπό τον όρο να εισαγάγει την υπόθεση στο αρμόδιο συμβούλιο εντός 24 ωρών. Στον ν. 2225/1995 υπάρχει κατάλογος των εγκλημάτων για τα οποία επιτρέπεται να διαταχθεί άρση του απορρήτου. Τα εγκλήματα αυτά είναι κυρίως κακουργήματα, αλλά πρέπει να επισημανθεί ότι δεν είναι εύστοχη η διεύρυνση του καταλόγου αυτού με νεότερες νομοθετικές ρυθμίσεις.
Ενισχυμένη νομική προστασία στην Ελλάδα και παραβιάσεις
Στην Ελλάδα, το απόρρητο της επικοινωνίας έχει αυξημένη συνταγματική και νομοθετική προστασία έναντι των περισσοτέρων χωρών. Μελανά σημεία πραγματικών παραβιάσεων του απορρήτου της επικοινωνίας στην Ελλάδα παρουσιάσθηκαν με την εμπλοκή ξένων παραγόντων και υπηρεσιών, με αφορμή γεγονότα διεθνούς σημασίας: δολοφονία Βρετανού αξιωματικού Στήβεν Σόντερς από την τρομοκρατική οργάνωση "17 Νοέμβρη", Ολυμπιακοί Αγώνες 2004, μαζική παρακολούθηση κινητών τηλεφώνων κυβερνητικών στελεχών και απλών πολιτών από τις εγκαταστάσεις παρόχου κινητής τηλεφωνίας 2004-2005.
Διεθνής Προστασία
Το απόρρητο της επικοινωνίας προστατεύεται και από διεθνείς συμβάσεις προστασίας θεμελιωδών δικαιωμάτων. Προστατεύεται από το άρθρο 8 της Ευρωπαϊκής Συμβάσεως Δικαιωμάτων του Ανθρώπου και από το άρθρο 17 του Διεθνούς Συμφώνου Ατομικών και Πολιτικών Δικαιωμάτων ως πτυχή του δικαιώματος κάθε ανθρώπου για σεβασμό της ιδιωτικής και οικογενειακής ζωής του, της κατοικίας του και της αλληλογραφίας του.
Πηγές
Κατηγορία:Επικοινωνία Κατηγορία:Νομικοί όροι Κατηγορία:Συνταγματικό Δίκαιο Κατηγορία:Εγκλήματα
Γιάκομπ Χρίμμερ
Ο Γιάκομπ Χρίμμερ (φλαμανδικά: Jacob Grimmer (1526/1526 – πριν τον Μάιο 1590) ήταν Φλαμανδός ζωγράφος τοπίων και σχεδιαστής. Οι αγροτικές σκηνές και τα τοπία περιοχών γύρω από την Αμβέρσα σημείωσαν την απαρχή σημαντικής εξέλιξης στη φλαμανδική τοπιογραφία του 16ου αιώνα, απομακρυνόμενη από την "παγκόσμια τοπιογραφία", με τα φανταστικά πανοράματα και τους φαντασιόπληκτα αποτυπωμένους γιγαντιαίους βράχους, προς μεγαλύτερη απλότητα και προσέγγιση στην πραγματικότητα. Το έργο του επηρέασε την επόμενη γενεά Φλαμανδών τοπιογράφων. Ο Χρίμμερ ήταν ικανότατος στη χρήση χρωμάτων και φιλοτέχνησε αρμονικά τοπία χρησιμοποιώντας ρεαλιστικά χρώματα και αποτυπώνοντας ρεαλιστικά την ατμόσφαιρα.
Βιογραφία
Ο Γιάκομπ Χρίμμερ γεννήθηκε στην Αμβέρσα, γιος του μικρεμπόρου Νίκολαας Χρίμμερ και της Ελίζαμπετ Κοπς. Σύμφωνα με τον πρώιμο βιογραφό Κάρελ φαν Μάντερ ο Χρίμμερ έμαθε να ζωγραφίζει τοπία από τον Ματτάις Κοκ και, αργότερα, από τον Κρίστιαν φαν ντεν Κούεμπορν (Christian van den Queborn), και οι δύο ζωγράφοι στην Αμβέρσα. Δεν υπάρχουν έγγραφα που να τεκμηριώνουν αυτές του τις μαθητείες.
Το μόνο τεκμήριο που σχετίζεται με την εκπαίδευσή του είναι η καταγραφή του, το 1539 και υπό το όνομα "Iaques Grimmaer" στο liggeren της Συντεχνίας του Αγίου Λουκά της Αμβέρσας, ως μαθητής του Χάμπριελ Μπάουβενς (Gabriel Bouwens). Δεν είναι, κατά συνέπεια, βέβαιο ότι ο Χρίμμερ διετέλεσε μαθητής του Κοκ ή του φαν ντεν Κούεμπορν. Ο Χρίμμερ έγινε "Δάσκαλος" στη Συντεχνία της Αμβέρσας το 1547.
Ο Χρίμμερ νυμφεύτηκε την Λουκία φαν ντε Βάουβερ τον Απρίλιο του 1548. Από τα τέσσερα παιδιά που γεννήθηκαν από αυτόν τον γάμο, ο Άμπελ Χρίμμερ έγινε σημαντικός τοπιογράφος και ζωγράφος αρχιτεκτονημάτων. Μεταξύ των ιστορικών τέχνης υπάρχει διαφωνία σχετικά με τον αν ο Χρίμμερ ταξίδεψε ή όχι στην Ιταλία, όπως έκανε η πλειονότητα των συγχρόνων του καλλιτεχνών. Αγόρασε μια οικία στο κέντρο της Αμβέρσας, όπου εγκατέστησε το εργαστήριό του. Ήταν γνωστός ότι ζωγράφιζε εκ του φυσικού, φιλοτεχνώντας τοπία από την περιοχή γύρω στην Αμβέρσα.
Ήδη από το 1550 ο Χρίμμερ επαινείται από τον Ιταλό ιστορικό τέχνης Τζόρτζιο Βαζάρι ως ένας από τους καλύτερους τοπιογράφους της εποχής του. Ο Κάρελ φαν Μάντερ περιέγραψε τον Χρίμμερ ως "τόσο ξεχωριστό τοπιογράφο που, από ορισμένες απόψεις, δεν γνωρίζω κανέναν καλύτερο, τόσο ζωντανοί και όμορφοι είναι οι ουρανοί που απεικονίζει". Την τέχνη του Χρίμμερ δεν εκτιμούσαν μόνον οι σύγχρονοί του αλλά και οι καλλιτέχνες του επόμενου αιώνα. Τόσο ο Πίτερ Λάστμαν όσο και ο διάσημος μαθητής του, Ρέμπραντ, κατείχαν πίνακες του Χρίμμερ. Στην απογραφή της περιουσίας του Ρέμπραντ το 1656, καταγράφεται πίνακας με χειμωνιάτικο τοπίο του Χρίμμερ.
Ο Γιάκομπ Χρίμμερ ήταν ενεργό μέλος της τοπικής Συντεχνίας των ρητόρων (Violieren), όπου διακρίθηκε ως ποιητής και συγγραφέας κωμικών κειμένων. He died before May 1590 in Antwerp.
Γενικά
Ο Χρίμμερ ήταν κατά κύριο λόγο ζωγράφος τοπίων και χειμερινών σκηνών, αν και ζωγράφισε ορισμένα έργα με θρησκευτικά θέματα, όπως ο Πύργος της Βαβέλ, και σκηνές καθημερινότητας. Σχυνά επέστρεφε στα θέματα των Τεσσάρων Εποχών και των Δώδεκα Μηνών.
Το πρώτο του έργο χρονολογείται το 1546 και το τελευταίο του το 1589. Ήταν γνωστό ότι δούλευε εκ του φυσικού, όπως αναφέρει ο Κάρελ φαν Μάντερ.
Η παραγωγή του ήταν μεγάλη καθώς στηριζόταν σε μεγάλο εργαστήριο, το οποίο έφτιαχνε πάνελ μικρών διαστάσεων με τυποποιημένη διαδικασία παραγωγής. Ο γιος του Άμπελ ενίσχυε αυτή τη διαδικασία μαζικής παραγωγής.
Η σημασία του έργου του
Ο Γιάκομπ συχνά θεωρήθηκε ως μιμητής του Πίτερ Μπρίγκελ του πρεσβύτερου, καθώς αναδημιούργησε τις καινοτομίες του Μπρίγκελ σε μικρά πάνελ και τα έθεσε σε κυκλοφορία στην αγορά σε χαμηλές τιμές. Τα τοπία του, την ίδια περίοδο, αποτελούν περαιτέρω εξέλιξη στη θεματολογία της τοπιογραφίας. Ο Χρίμμερ αποσπάστηκε από την πρώιμη φλαμανδική παράδοση της αποκαλούμενης "παγκόσμιας τοπιογραφίας", την οποία εισήγαγε ο Γιοάχιμ Πατινίρ. Ο όρος "παγκόσμια τοπιογραφία" αναφέρεται, στη γλώσσα των ιστορικών τέχνης, ως σύνθεση έργου που παριστάνει ένα πανοραμικό φανταστικό (μη υπαρκτό) τοπίο με βουνά και πεδιάδες, νερά και κτίσματα, ορώμενο από υπερυψωμένο σημείο θέασης και συνήθως περιλαμβάνει μικρής κλίμακας βιβλική ή ιστορική αφήγηση, αλλά οι μορφές που εμπλέκονται στην αφήγηση αυτή "νανοποιούνται" από τα στοιχεία που τις περιβάλλουν.
Στον πρώτο του πίνακα, Άποψη από δασωμένο λόφο ενός χωριού κι ενός ποταμού (1573, Αίθουσα Τέχνης, Αμβούργο) και στη σειρά πινάκων με τις Τέσσερις εποχές (1577, Μουσείο Καλών Τεχνών Βουδαπέστης) ο Χρίμμερ δείχνει μια προτίμηση στην απεικόνιση ρεαλιστικών, επίπεδων φλαμανδικών τοπίων με χωριά και αγροικίες, με αγρότες. Οι μικρές μορφές στις σκηνές αυτές είναι τοποθετημένες σε κλιμακωτές ζώνες κατά μήκος λόφων προς ορίζοντα τοποθετημένο στο μέσον του πάνελ. Τα τοπία αυτά με τις μορφές και τις μικές αφηγηματικές σκηνές απεικονίζονται κατά ρεαλιστικό τρόπο. Ο Χρίμμερ εγκατέλειψε την παγκόσμια τοπιογραφία της προηγούμενης γενεάς υπέρ της απλότητας και της αυθεντικότητας, που ως τότε δεν είχε παρατηρηθεί σε παρόμοια έργα ζωγραφικής.
Στα τοπία του το σκηνικό αναπτύσσεται συνεχώς από το προσκήνιο ως τον ορίζοντα. Οι συνθέσεις του διαχωρίζονται σε μεγάλες ζώνες ενιαίου χρωματισμού, που έρχονται σε αντίθεση η μια με την άλλη. Επέλεγε πιο ρεαλιστικά χρώματα από αυτά που χρησιμοποιούσαν οι προκάτοχοί του στην "παγκόσμια τοπιογραφία". Οι απεικονίσεις της ατμόσφαιρας ήταν προσεγμένες και καλοφτιαγμένες, ώστε να συμβάλουν στην ενότητα της σύνθεσης. Είχε δικό του ύφος στην απεικόνιση δένδρων, τα οποία υψώνονται αραιά προς το παρασκήνιο με λιτά στέφανα φυλλώματος και κάθε φύλλο ζωγραφισμένο ξεχωριστά.
Το έργο του Χρίμμερ ξεχωρίζει με την ικανότητά του να παρέχει μια απλή και ειλικρινή άποψη της καθημερινής ζωής. Υπ' αυτή την άποψη της αγροτικής ζωής το έργο του Χρίμμερ παραλληλίζεται με τα τοπία που αποδίδονται στον «Δάσκαλο των μικρών τοπίων» που εκδόθηκαν γύρω στο 1560 και σηματοδότησαν την απομάκρυνση από την παγκόσμια τοπιογραφία με τις θρησκευτικές της σκηνές προς την απεικόνιση της πραγματικής ζωής στην ύπαιθρο. Αντίθετα από τον Πίτερ Μπρίγκελ τον πρεσβύτερο, ο οποίος είχε "βλοσυρή" άποψη για τους χωρικούς, ο Χρίμμερ είχε μια πιο ηλιοφώτιστη άποψη για τη ζωή των χωρικών σε σχέση με τον συνάδελφό του. Ο Χρίμμερ συχνά τόνιζε την ελαφρότερη, χιουμοριστική πλευρά της αγροτικής ζωής, όπως απεικονίζεται στον πίνακα Χειμωνιάτικο τοπίο με χωριό, παγοδρόμους και παγωμένο ποτάμι, με κυνηγούς στο προσκήνιο (Μουσείο Thyssen-Bornemisza), στον οποίο μια παγοδρόμος πέφτει, αποκαλύπτοντας τα γυμνά της οπίσθια.
Αν και η στυλιστική του εξέλιξη δεν είναι ακόμη καλά κατανοητή, στα τελευταία του έργα οι αφηγηματικές λεπτομέρειες έχουν μειωθεί σημαντικά, αντικαθιστώμενες από οικείες απόψεις του τοπίου. Τα τελευταία αυτά έργα αντιπροσωπεύουν τον τύπο των δασωδών τοπίων που έγιναν δημοφιλή από τους καλλιτέχνες της επόμενης γενεάς, όπως ο Ντάβιντ Φίνκμποονς (David Vinckboons) και τους καλλιτέχνες της Σχολής του Φράνκενταλ.
Οι διασωθέντες πίνακές του μαρτυρούν σαφή σύνδεση με την περιοχή γύρω από την Αμβέρσα. Μερικές από τις απόψεις της Αμβέρσας εμμένουν στη μορφή "πόλη και εξοχή", ένα είδος συνδυασμού της αγροτικής με την αστική ζωή. Παράδειγμα αυτής της μορφής είναι η Άποψη του Κίελ στην Αμβέρσα (1578, Βασιλικό Μουσείο Καλών Τεχνών Αμβέρσας), όπου η πόλη παρουσιάζεται μόνο στο άνω δεξιό τμήμα του πίνακα και σε απόσταση. Ένα ακόμη παράδειγμα είναι Η Άποψη του Σχέλντε (Σκάλδη) κοντά στην Αμβέρσα, που δίνει μια κάπως διαφορετική άποψη της αναψυχής στην εξοχή. Μόνο στον μακρινό ορίζοντα διακρίνονται οι πύργοι της Αμβέρσας.
Το έργο του Χρίμμερ άσκησε επίδραση στην επόμενη γενεά Φλαμανδών τοπιογράφων, περιλαμβανομένων του γιου του Άμπελ, του Χίλλις φαν Κόνινξλοο, Πίτερ Μπρίγκελ του νεότερου και Γιαν Βίλντενς.
Συνεργασίες
Όπως ήταν η κοινή πρακτική ανάμεσα στους καλλιτέχνες της Αμβέρσας, ο Γιάκομπ Χρίμμερ συνεργαζόταν συχνά με άλλους ειδικευμένους ζωγράφους. Έχουν καταγραφεί συνεργασίες με τον Μάρτεν φαν Κλέφε και τον Χίλλις Μόστερτ, οι οποίοι ζωγράφιζαν το "σταφάζ" (πληθύσμωση με μορφές) στα τοπία του. Οι συνεργασίες με τον Μόστερτ εμφανίζονται ιδιαίτερα συχνές. Παράδειγμα είναι το ζευγάρι τοπίων Χειμώνας και Άνοιξη, που πιθανόν είναι τμήματα του κύκλου των "Τεσσάρων Εποχών". Σε αυτό το ζευγάρι πινάκων οι καλλιτέχνες απεικονίζουν την καθημερινή ζωή γεμίζοντας κάθε γωνία με λεπτομέρειές της. Αυτοί και τα εργαστήριά τους αναπαρήγαν τις συνθέσεις αυτές σε αρκετές περιπτώσεις και ακόμη περισσότερες σε μικρότερα σχήματα, με ποικίλες διαβαθμίσεις ποιότητας.
Χαρακτικά
Ορισμένα από τα τοπία του Χρίμμερ έγιναν και χαρακτικά. Μια ομάδα δώδεκα Απόψεων των περιχώρων της Αμβέρσας έγιναν χαρακτικά από τον Άντριεν Κόλλερτ (Adriaen Collaert). Αυτά εκδόθηκαν πιθανότατα στην Αμβέρσα κατά τη δεκαετία του 1580. Τα χαρακτικά μοιάζουν με τους πίνακες των Μηνών και των Εποχών. Φαίνεται πως έλαβε κάποιες ελευθερίες σχετικά με το πραγματικό τοπίο, αποτυπώνοντάς το περισσότερο δραματικό και λοφώδες, σε σχέση με το πραγματικό τοπίο των περιχώρων της Αμβέρσας.
Ο Χρίμμερ σχεδίασε, επίσης, μια ομάδα από τέσσερις δισκοειδούς σχήματος δημιουργίες με θέμα Τοπίο με τον Κέφαλο και την Πρόκρι. Έγιναν χαρακτικά κι εκδόθηκαν από τον Φίλιπ Χάλλε. Τα δύο πρώτα χαρακτικά βασίστηκαν σε τοπία που υπάρχουν στα σχέδιά του με τους Άγαρ, Ισμαήλ και Άγγελο (1586, Ασμόλειο Μουσείο, Οξφόρδη). Τόσο το μυθολογικό θέμα όσο και το σκηνικό με τους αλλεπάλληλους λόφους αποκαλύπτουν την προέλευση από τον κύκλο τοπίων του Χιερόνυμους Κοκ Τοπία με Βιβλικές και Μυθολογικές Σκηνές, που έγιναν με βάση σχέδια του αδελφού του Ματτάις Κοκ.
Πηγές
Κατηγορία:Φλαμανδοί ζωγράφοι
Ο Χάρι Πότερ και ο Ημίαιμος Πρίγκιψ (ταινία)
Ο Χάρι Πότερ και ο Ημίαιμος Πρίγκιψ (αγγλικά: Harry Potter and the Half-Blood Prince) είναι βρετανική περιπετειώδης ταινία φαντασίας παραγωγής 2009. Βασίζεται στο έκτο ομότιτλο βιβλίο της σειράς Χάρι Πότερ, γραμμένη από την Τζ. Κ. Ρόουλινγκ. Είναι η έκτη κατά σειρά ταινία που μεταφέρεται στον κινηματογράφο. Στη σκηνοθετική καρέκλα επιστρέφει ο Ντέιβιντ Γέιτς, που σκηνοθέτησε το Ο Χάρι Πότερ και το Τάγμα του Φοίνικα (Harry Potter and the Order of Phoenix, 2007) ενώ το σενάριο έγραψε ο Στιβ Κλόουβς, σεναριογράφος της πρώτης, δεύτερης, τρίτης και τέταρτης ταινίας. Η ταινία ακολουθεί τον Χάρι Πότερ στην αρχή της έκτης χρονιάς στο Χόγκουαρτς, καθώς ο Βόλντεμορτ έχει ανακτήσει τις δυνάμεις του και κινείται πλέον φανερά. Τότε ο Χάρι έχει να αντιμετωπίσει καινούριους κινδύνους. Μαζί με τον Ντάμπλντορ θα προσπαθήσουν να σκιαγραφήσουν το χαρακτήρα του Βόλντεμορτ, κάτι το οποίο, σύμφωνα με τον Ντάμπλντορ, θα βοηθήσει το Χάρι να φέρει σε πέρας την αποστολή του ως εκλεκτός. Στην ταινία πρωταγωνιστούν για μία ακόμη φορά οι Ντάνιελ Ράντκλιφ, Έμμα Γουάτσον, Ρούπερτ Γκριντ, Ρόμπι Κολτρέιν, Μάγκι Σμιθ, Άλαν Ρίκμαν, Μάικλ Γκάμπον και Ρέιφ Φάινς επαναλαμβάνοντας τους ρόλους τους ενώ στο καστ προστίθεται ο Τζιμ Μπρόντμπεντ.
Ο Χάρι Πότερ και ο Ημίαιμος Πρίγκιψ άνοιξε με θερμά σχόλια στις 15 Ιουλίου 2009 στις Ηνωμένες Πολιτείες και στο Ηνωμένο Βασίλειο. Έγινε στιγμιαία, τεράστια εμπορική επιτυχία φτάνοντας τα 934,5 εκατομμύρια δολάρια παγκοσμίως και μέχρι σήμερα αποτελεί την 59η μεγαλύτερη εισπρακτική επιτυχία όλων των εποχών και την 5η ανάμεσα στις υπόλοιπες ταινίες της σειράς.
Έλαβε μία υποψηφιότητα για Όσκαρ στην κατηγορία Καλύτερης Φωτογραφίας και δύο για BAFTA.
Πλοκή
Ο Λόρδος Βόλντεμορτ έχει βάλει στόχο να κατακτήσει τον κόσμο μαγείας και των μαγκλ, στέλνει Θανατοφάγους να τρομοκρατήσουν το Λονδίνο και έχει επιλέξει τον Ντρέικο Μαλφόι για μία αποστολή. Ο Σνέιπ δέχεται την πρόκληση της Μπελατρίξ Λεστρέιντζ να πάρει έναν ιερό όρκο με τη μητέρα του Ντρέικο, Ναρκίσα, ώστε να προστατεύσει τον Ντρέικο και να φέρει εις πέρας την αποστολή σε περίπτωση που αυτός αποτύχει.
Εν τω μεταξύ ο Χάρι Πότερ και ο Ντάμπλντορ επισκέπτονται τον πρώην καθηγητή φίλτρων Οράτιο Σλάγκχορν, ο οποίος κρύβεται. Ο Σλάγκχορν δέχεται να επιστρέψει στο Χόγκουαρτς και ο Ντάμπλντορ λέει στο Χάρι, ότι η επιστροφή του Οράτιου στο Χόγκουαρτς είναι πολύ σημαντική.
Φεύγοντας από το μαγαζί των Φρεντ και Τζορτζ, οι Χάρι, Ρον και η Ερμιόνη παρατηρούν τον Ντρέικο και τη Ναρκίσα Μαλφόι να μιλάνε με τους Θανατοφάγους, Μπελατρίξ Λεστρέιντζ και Φενρίρ Γκρέιμπακ στο Μπόργκιν και Μπερκς. Ο Χάρι πιστεύει ότι ο Βόλντεμορτ έχει κάνει τον Ντρέικο Θανατοφάγο. Στο τραίνο για το Χόγκουαρτς, ο Χάρι κατασκοπεύει τον Μαλφόι. Ο Ντρέικο τον ανακαλύπτει και τον πετρώνει. Λίγο αργότερα σώζεται από τη Λούνα.
Στο Χόγκουαρτς, οι Χάρι και Ρον παρακολουθούν το μάθημα φίλτρων του Σλάγκχορν, χωρίς να έχουν πάρει τα βιβλία τους. Δανείζονται λοιπόν ο καθένας από ένα. Ο προηγούμενος ιδιοκτήτης του βιβλίου του Χάρι, είναι ο "Ημίαιμος Πρίγκιψ", ο οποίος έχει προσθέσει στο βιβλίο σημειώσεις που επιτρέπουν στο Χάρι να προοδεύσει στο μάθημα.
Ο Ντάμπλντορ δείχνει στο Χάρι αναμνήσεις του νέου Τομ Ριντλ και αποκαλύπτει ότι ο Σλάγκχορν κρατάει μια ανάμνηση πολύ σημαντική για την ήττα του Βόλντεμορτ. Ο Χάρι καταφέρνει να πάρει αυτήν την ανάμνηση και μαθαίνει ότι ο Βόλντεμορτ ζήταγε πληροφορίες για να δημιουργήσει Πεμπτουσιωτές. Ο πεμπτουσιωτής φυλάει ένα φίλτρο με την ψυχή του δημιουργού του, δίνοντάς του αθανασία, εκτός και αν οι πεμπτουσιωτές καταστραφούν. Ήδη δύο πεμπτουσιωτές του Βόλντεμορτ έχουν καταστραφεί: το βιβλίο του Τομ Ριντλ (που εμφανίστηκε στην ταινία Ο Χάρι Πότερ και η Κάμαρα με τα Μυστικά), το οποίο κατέστρεψε ο Χάρι και το δαχτυλίδι της μητέρας του. Αφού εντοπίζει μια πιθανή τοποθεσία ενός άλλου πεμπτουσιωτή, ο Ντάμπλντορ ζητά τη βοήθεια του Χάρι ώστε να τον ανακτήσει. Ταξιδεύουν σε μια σπηλιά και βρίσκουν τον πεμπτουσιωτή μετά από μια σειρά από δοκιμασίες. Εν τω μεταξύ στο Χόγκουαρτς έχουν εισβάλλει οι Θανατοφάγοι με τη βοήθεια του Ντρέικο.
Ο Ντάμπλντορ, αποδυναμωμένος, φτάνει στο κάστρο και λέει στο Χάρι να φωνάξει τον Σνέιπ για βοήθεια, αλλά αμέσως μετά του λέει να κρυφτεί γιατί άκουσε βήματα να πλησιάζουν. Ο Ντρέικο αποκαλύπτει ότι επιλέχτηκε από τον Βόλντεμορτ να σκοτώσει τον Ντάμπλντορ, αλλά δεν μπορεί να το κάνει. Τότε έρχεται ο Σνέιπ και ρίχνει τη Θανατική Κατάρα, σκοτώνει τον Ντάμπλντορ και δραπετεύει μαζί με τους άλλους Θανατοφάγους. Ο Χάρι προσπαθεί να τους σταματήσει αλλά ο Σνέιπ τον αφοπλίζει. Ο Χάρι επιστρέφει στο κάστρο και βρίσκει μαθητές και καθηγητές να θρηνούν το χαμό του Ντάμπλντορ.
Ανάπτυξη
Πριν ο Ντέβιντς Γέιτς αναλάβει για δεύτερη φορά τη σκηνοθεσία, ο Αλφόνσο Κουαρόν, σκηνοθέτης της τρίτης ταινίας, δήλωσε ενδιαφέρον να επιστρέψει, ενώ προσεγγίστηκε και ο Τέρι Γκίλιαμ. Ο Γκίλιαμ, που ήταν η επιλογή της Τζ. Κ. Ρόουλινγκ για το Ο Χάρι Πότερ και η Φιλοσοφική Λίθος, όταν ρωτήθηκε αν θα σκηνοθετούσε κάποιο φιλμ στην πορεία είπε ότι η Warner είχε την ευκαιρία και την έχασε. Η Έμμα Γουάτσον δεν ήθελε να επιστρέψει στην ταινία αρχικά, αλλά αποφάσισε ότι δεν θα μπορούσε να δει άλλη ηθοποιό να ερμηνεύει την Ερμιόνη.
Ο σκηνοθέτης και οι παραγωγοί της ταινίας αποκάλυψαν ότι τα γεγονότα στο βιβλίο Ο Χάρι Πότερ και οι Κλήροι του Θανάτου επηρέασαν το σενάριο του Ημίαιμου Πρίγκιπα. Το φινάλε του έκτου βιβλίου άλλαξε, με τη μάχη στο κάστρο και την κηδεία του Ντάμπλντορ να μην περιέχονται στο φιλμ. Τη μάχη την αφαίρεσαν για να αποφύγουν τυχόν επανάληψη με την επερχόμενη μάχη στους Κλήρους του Θανάτου, ενώ την κηδεία γιατί θεώρησαν ότι δεν ταίριαζε με το υπόλοιπο φιλμ.
Γυρίσματα
Οι Ντάνιελ Ράντκλιφ, Μάικλ Γκάμπον και Τζιμ Μπρόαντμπεντ ξεκίνησαν γυρίσματα τέλη Σεπτεμβρίου 2007, ενώ άλλοι ηθοποιοί ξεκίνησαν πολύ αργότερα. Ο Ρούπερτ Γκριντ ξεκίνησε το Νοέμβριο του 2007, η Έμμα Γουάτσον το Δεκέμβριο, ο Άλαν Ρίκμαν τον Ιανουάριο του 2008 και η Ελένα Μπόναμ Κάρτερ το Φεβρουάριο.
Box οffice
Με τον προϋπολογισμό της ταινίας να φτάνει τα 250.000.000 δολάρια, το Χάρι Πότερ και ο Ημίαιμος Πρίγκιψ γίνεται η ακριβότερη ταινία της σειράς. Το φιλμ έκανε άνοιγμα τριημέρου στην 1η θέση με 77,8 εκατομμύρια δολάρια ενώ οι συνολικές εισπράξεις στην Αμερική έφτασαν τα 302,3 εκατομμύρια δολάρια. Στον υπόλοιπο κόσμο συγκέντρωσε 632,1 εκατομμύρια δολάρια και παγκοσμίως απέφερε πάνω από 934,5 εκατομμύρια δολάρια. Ήταν η 3η μεγαλύτερη εισπρακτική επιτυχία στην Αμερική για το 2009 και η 2η παγκοσμίως. Μέχρι σήμερα ο Ημίαιμος Πρίγκιπας παραμένει η 59η μεγαλύτερη εισπρακτική επιτυχία όλων των εποχών ενώ ανάμεσα στις υπόλοιπες ταινίες της σειράς καταλαμβάνει την 3η θέση στο αμερικανικό box office και την 5η παγκοσμίως.
Εξωτερικοί σύνδεσμοι
Κατηγορία:Αμερικανικές ταινίες Κατηγορία:Ταινίες του 2009 Κατηγορία:Ταινίες παραγωγής Warner Bros. Κατηγορία:Ταινίες Χάρι Πότερ Κατηγορία:Ταινίες γυρισμένες στην Ιρλανδία Κατηγορία:Βρετανικές περιπετειώδεις ταινίες Κατηγορία:Αμερικανικές περιπετειώδεις ταινίες φαντασίας Κατηγορία:Βρετανικές ταινίες Κατηγορία:Βρετανικές ταινίες φαντασίας Κατηγορία:Αγγλόφωνες ταινίες Κατηγορία:Ταινίες γυρισμένες στη Νορβηγία Κατηγορία:Ταινίες σε σκηνοθεσία Ντέιβιντ Γέιτς Κατηγορία:Ταινίες βασισμένες σε έργα της Τζ. Κ. Ρόουλινγκ Κατηγορία:Ταινίες τοποθετημένες στην Αγγλία Κατηγορία:Ταινίες IMAX
161 Άθωρ
Η Άθωρ (Athor) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 9,15. Ανακαλύφθηκε το 1876 από τον Τζέιμς Κρεγκ Γουάτσον, που παρατηρούσε από το Ανν Άρμπορ του Μίσιγκαν (ή από το Ντιτρόιτ), και πήρε το όνομά του από την αιγυπτιακή θεά της γονιμότητας.
Μία επιπρόσθηση αστέρα από τον αστεροειδή αυτόν έχει καταγραφεί μέχρι σήμερα: στις 15 Οκτωβρίου 2002, από όπου και προέκυψε η διάμετρός του.
Φυσικά χαρακτηριστικά
Η μέση διάμετρος της Άθωρ υπολογίσθηκε σε 47,0 χλμ. Ο φασματικός τύπος της είναι M (με πιθανή κυριαρχία μετάλλων) και έχει άλβεδο 0,198. Η Άθωρ περιστρέφεται γύρω από τον εαυτό της μία φορά κάθε 7 ώρες και 17 λεπτά.
Παιώνια
Η Παιώνια (Paeonia) είναι γένος ιδιαίτερα όμορφου αγριολούλουδου που συναντάται στην ελληνική ύπαιθρο και γενικότερα στη Μεσόγειο. Στην Ελλάδα συναντώνται συνολικά πέντε διαφορετικά είδη παιώνιας. Από αυτές η πιο διαδεδομένη είναι η Παιώνια η αρσενική (Paeonia mascula) που φύεται σε πολλά βουνά της Ελλάδας ενώ σπανιότερες και ιδιαίτερα όμορφες είναι η Παιώνια του Κλούσιου (Paeonia clusii) που φύεται στην Κρήτη και στην Κάρπαθο και οι ντόπιοι ονομάζουν πηγουνιά καθώς και η Παιωνία η ροδία (Paeonia rhodia) η Παιώνια της Ρόδου που είναι ενδημική στη Ρόδο, Παιώνια η παρνασσική (Paeonia parnassica) και Παιώνια η κριόμορφος (Paeonia arietina). Παιώνιες είναι ενδημικές στην Άνω Σκαφιδωτή Πρέβεζας και στό Δολό Ιωαννίνων. Οι παιώνιες έχουν εντυπωσιακά μεγάλα άνθη με διάμετρο που ξεπερνάει τα 10 εκατοστά, συνήθως κόκκινα λευκά η ρόδινα. Έχουν ύψος που φτάνει τα 70 με 80 εκατοστά και μεγάλα παλαμοσχιδή φύλλα. Αναπτύσσονται σε ενδιάμεσα ή μεγάλα υψόμετρα και η περίοδος ανθοφορίας τους διαρκεί όλη την άνοιξη. left|200px|thumb|Παιώνια thumb|right|Παιώνια η κριόμορφος (Paeonia arietina)
161 Άθωρ
Εξωτερικοί σύνδεσμοι
Αθωρ
Παιώνια
Εξωτερικοί σύνδεσμοι
https://anthemionflowers.com/attica_el/blog/post/paionies
Γαϊδουρονήσι Πάρου
Εκτείνεται κατά τον άξονα Βορρά-Νότου και έχει μήκος 650 μ. και μέγιστο πλάτος, περί το μέσον, περίπου 350 μ., το ύψος της φθάνει τα 37 μέτρα και απέχει ΒΑ. από το ακρωτήριο Τούρκο (ΒΑ άκρα της εισόδου του όρμου Νάουσας) περίπου τα 2,5 στάδια του μιλίου (1/4 του μιλίου). Συγκρινόμενα κατά το σχήμα και την έκταση η βραχονησίδα αυτή με τον έναντι νότια υφιστάμενο μικρό ορμίσκο της νήσου Πάρου δίνει την εντύπωση να έχει αποκολληθεί.
Από τη βραχονησίδα αυτή και μέχρι την βορειοανατολική ακτή της Πάρου ο θαλάσσιος χώρος είναι κατάσπαρτος από επικίνδυνες βραχονησίδες, και υφάλους, η δε ναυσιπλοΐα εγγύτατα σ΄ αυτή απαιτεί ιδιαίτερη προσοχή. Στη γλώσσα των Ελλήνων ναυτικών η θαλάσσια αυτή περιοχή ονομάζεται «ψαλίδια της Πάρου».
Σημειώσεις
Λεπτομερείς ναυτιλιακές πληροφορίες για την περιοχή αυτή παρέχει ο Ελληνικός Πλοηγός 2ος τόμος και ιδιαίτερα ο χάρτης ελληνικής έκδοσης: ΧΕΕ-34, που αποτελεί τον λιμενοδείκτη του όρμου Νάουσας καθώς και ο ΧΕΕ-423 που καλύπτει όλες τις ΝΑ. Κυκλάδες.
Κατηγορία:Βραχονησίδες της Πάρου
Νίκος Καρύδης
Ο Νίκος Καρύδης (1917 − 14 Δεκεμβρίου 1984 ) ήταν Έλληνας ποιητής της πρώτης μεταπολεμικής γενιάς και ιδρυτής των εκδόσεων «Ίκαρος» από κοινού με τους Αλέκο Πατσιφά και Μάριο Πλωρίτη. Πολλά ποιήματά του έχουν μελοποιηθεί από τον Μάνο Χατζιδάκι και τον Γιάννη Σπανό.
Βιογραφία
Γεννήθηκε στην Αθήνα, όπου σπούδασε νομικά, χωρίς όμως να πάρει πτυχίο. Ίδρυσε αρχικά τις εκδόσεις «Γλάρος» και εν συνεχεία τον «Ίκαρο» μαζί με άλλους συνεργάτες του. Ο Καρύδης υπήρξε ιδρυτικό μέλος του Θεάτρου Τέχνης, του οποίου «ψυχή» ήταν ο Κάρολος Κουν. Η πρώτη του εμφάνιση στα γράμματα έγινε με δημοσιεύσεις σε περιοδικά. Πέθανε στην Αθήνα, σε ηλικία 67 ετών.
Εξωτερικοί σύνδεσμοι
Κατηγορία:Νεοέλληνες λογοτέχνες Κατηγορία:Νεοέλληνες ποιητές Κατηγορία:Πρώτη Μεταπολεμική Γενιά
Τζον Βέρντον
Ο '''Τζον Π. Βέρντον''' είναι Αμερικανός μυθιστοριογράφος. Το 2010 ο εκδοτικός οίκος Crown/Random House δημοσίευσε το πρώτο του βιβλίο της κατηγορίας μυστηρίου-θρίλερ, Σκέψου Έναν Αριθμό, το πρώτο μυθιστόρημα στην αστυνομική σειρά βιβλίων του ντετέκτιν Ντέιβ Γκάρνεϊ.
Κλόβις Β΄
O Κλόβις Β΄ ή Χλωδοβίκος Β΄, (Clovis ΙΙ 634 - 27 Νοεμβρίου 657) μέλος του Οίκου των Μεροβιγγείων ήταν Βασιλιάς της Νευστρίας και της Βουργουνδίας (639 - 657). Ο Κλόβις Β΄ ήταν ο δευτερότοκος γιος του Δαγοβέρτου Α΄ της Νευστρίας και της Βουργουνδίας και της Νάντχιλντ από τη Σαξονία.
Τζον Βέρντον
Βιογραφία
Ο Βέρντον είναι απόφοιτος του λυκείου Regis στη Νέα Υόρκη και του πανεπιστημίου Fordham. Η αρχή της καριέρας του ήταν στον τομέα της διαφημιστικής βιομηχανίας στη Νέα Υόρκη, όπου δούλεψε στα δημιουργικά σκέλη πολλών μεγάλων επιχειρήσεων. Αφού συνταξιοδοτήθηκε από τον διαφημιστικό τομέα, ο ίδιος και η σύζυγός του αποφάσισαν να φύγουν από την πόλη και να μετακομίσουν στην αγροτική περιοχή των δυτικών πρόποδων των βουνών Κάτσκιλ.
Κλόβις Β΄
Ο μεγαλύτερος αδελφός του Σιγιβέρτος Γ΄ ήταν βασιλιάς της Αυστρασίας από το 634, ο Κλόβις Β΄ αρχικά ήταν υπό την επιτροπεία της μητέρας του Νάντχιλντ ώσπου αυτή απεβίωσε (642). Ο 8ετής βασιλιάς στην συνέχεια έπεσε στην επιρροή των κοσμικών μεγιστάνων που μείωναν τη βασιλική δύναμη προς όφελός τους, πρώτα ο Αέγκα και μετά ο Ερχίνοαλντ. Απεβίωσε 23 ετών και βασίλευσε υπό επιτροπεία για το μεγαλύτερο μέρος της βασιλείας του. Όταν ο Χιλδεβέρτος ο Υιοθετημένος σφετερίστηκε τον θρόνο της Αυστρασίας το 656-657, ο Κλόβις Β΄ θεωρήθηκε τυπικά βασιλιάς της. Μπορεί να θεωρηθεί ως ένας από τους πρώτους "σκιώδεις βασιλείς (roi faineant)". Οι μοναχοί του Μεσαίωνα τον χαρακτήριζαν παρανοϊκό και απέδιδαν την αβελτηρία των απογόνων του σε αυτόν. Ο Βέλγος ιστορικός Ανρί Πιρέν αναφέρει, ότι απεβίωσε παράφρων. Τάφηκε στη Βασιλική Σαιν-Ντενί στο Παρίσι.
Τζον Βέρντον
Βιογραφία
Η πρώτη του επιδίωξη αφού έφυγε από την πόλη ήταν να σχεδιάσει και να φτιάξει έπιπλα τύπου Shaker -μία καριέρα την οποία ακολούθησε για τα επόμενα 10 χρόνια. Επίσης, έγινε θαυμαστής των κλασσικών αστυνομικών περιπετειών, σε όλες τις εκδοχές τους από τον Άρθουρ Κόναν Ντόυλ εώς τον Ρος Μακντόναλντ και τον Ρέτζιναλντ Χιλ.
Κλόβις Β΄
Οικογένεια
Νυμφεύτηκε την Μπάτχιλντ, που πριν εθεωρείτο Αγγλο-Σαξονικής καταγωγής. Είχε πωληθεί σκλάβα στη Γαλατία στον μαγιορδόμο Ερχίνοαλντ που την παραχώρησε στον Κλόβι Β΄ για να αποκτήσει περισσότερη εύνοια, είχε τέκνα:
Τζον Βέρντον
Βιογραφία
Η σύζυγός του, Ναόμι, τον ενέπνευσε να γράψει το πρώτο του μυθιστόρημα μυστηρίου. Δύο χρόνια αργότερα ολοκλήρωσε το πρώτο του βιβλίο, το Σκέψου Έναν Αριθμό. Το βιβλίο αυτό κυκλοφόρησε σε 27 χώρες και βρέθηκε στις λίστες των ευπώλητων βιβλίων και στην Ελλάδα. Η μεταγενέστερη επιτυχία του τόσο ανάμεσα στο αγοραστικό κοινό όσο και στους κριτικούς βιβλίων τον ώθησε να γράψει και δέυτερο βιβλίο, το Κράτα Τα Μάτια Σου Κλειστά, στο οποίο πρωταγωνιστούσαν οι ίδιοι κεντρικοί χαρακτήρες. Αυτή ήταν η αρχή μίας σειράς αστυνομικών-θρίλερ βιβλίων με πρωταγωνιστή τον συνταξιοδοτημένο ντετέκτιβ ανθρωποκτονιών Ντέιβ Γκάρνεϊ. Τα βιβλία της σειράς έχουν μεταφραστεί σε πάνω από 24 γλώσσες.
Κλόβις Β΄
Εξωτερικοί σύνδεσμοι
Κατηγορία:Οίκος των Μεροβίγγειων
Τζον Βέρντον
Παραπομπές
Κατηγορία:Αμερικανοί μυθιστοριογράφοι
Λαπάθεια Αχαΐας
Η Λαπάθεια, παλαιότερα γνωστή ως Λάπατα ή Λαπάτα, είναι ορεινό χωριό της πρώην επαρχίας Καλαβρύτων του Νομού Αχαΐας. Διοικητικά ανήκει στην Τοπική Κοινότητα Τρεχλού ως τμήμα του «Καλλικρατικού» Δήμου Καλαβρύτων. Βρίσκεται σε υψόμετρο 721 μέτρων. Εγγύς του βρίσκονται τα χωριά Τρεχλό και Φλάμπουρα.
Δημογραφικά στοιχεία
Η πρόσφατη εξέλιξη του πληθυσμού του είναι η εξής:
Στίβος στους Θερινούς Ολυμπιακούς Αγώνες 2020 – 20 χιλιόμετρα βάδην γυναικών
Τα 20 χιλιόμετρα βάδην, γυναικών στους Θερινούς Ολυμπιακούς Αγώνες 2020 έχουν προγραμματιστεί να πραγματοποιηθούν στις 6 Αυγούστου 2021, στο Πάρκο Οντόρι του Σαππόρο. Αναμένεται να αγωνιστούν περίπου 60 αθλήτριες, από 30 διαφορετικά έθνη. Ο ακριβής αριθμός θα εξαρτηθεί από το πόσες εθνικές επιτροπές θα επιλέξουν να χρησιμοποιήσουν τον κανόνα της καθολικότητας. Αυτή θα είναι η 6η εμφάνιση του αγωνίσματος σε Θερινούς Ολυμπιακούς.
Ολυμπιακή Πρόκριση
Κάθε Εθνική Ολυμπιακή Επιτροπή (ΕΟΕ) είχε την δυνατότητα να δηλώσει μέχρι 3 αθλήτριες σε αυτό το αγώνισμα. Ο χρόνος που έπρεπε να πιάσουν για να κερδίσουν μια θέση στους Αγώνες ήταν 1:31:00. Το όριο καθορίστηκε από την World Athletics. Αθλήτριες που δεν έπιασαν το όριο, είχαν τη δυνατότητα να προκριθούν μέσω της θέσης τους στην παγκόσμια κατάταξη. Όσες βρίσκονταν υψηλότερα στην λίστα, κέρδισαν μια από τις διαθέσιμες θέσεις, έως ότου να συμπληρωθεί ο αριθμός των 60 συμμετεχόντων.
Η περίοδος πρόκρισης ήταν αρχικά από την 1η Ιανουαρίου 2019 έως τις 31 Μαΐου 2020. Λόγω της πανδημίας COVID-19, η περίοδος τέθηκε σε αναστολή από τις 6 Απριλίου 2020 έως τις 30 Νοεμβρίου 2020, και αργότερα παρατάθηκε μέχρι τις 31 Μαΐου 2021. Μέσα σ' αυτήν την περίοδο καθορίστηκε και η παγκόσμια κατάταξη, με βάση τις επιδόσεις των αθλητών σε επίσημες διοργανώσεις. Τοπικά και Ηπειρωτικά Πρωταθλήματα λαμβάνονταν υπ' όψη, ακόμη και αν διεξάγονταν εκτός της περιόδου πρόκρισης.
ΜαρΑντΟι ΕΟΕ μπορούν επίσης να χρησιμοποιήσουν τον κανόνα της καθολικότητάς, σύμφωνα με τον οποίο μπορούν να συμμετέχουν στο αγώνισμα αθλητές που δεν πληρούν τα κριτήρια πρόκρισης, εάν προέρχονται από χώρες που δεν εκπροσωπούνται καθόλου από άνδρες σε κανένα αγώνισμα του στίβου. Οι ΕΟΕ μπορούν να δηλώσουν τους αθλητές στο αγώνισμα οποιαδήποτε στιγμή.
Μορφή Αγωνίσματος
Το αγώνισμα διεξάγεται σε μία ημέρα και αποτελείται από μια κούρσα 20 χιλιομέτρων σε ανοικτό δρόμο. Η διαφορά του με το τρέξιμο είναι ότι ένα πόδι της αθλήτριας πρέπει να βρίσκεται συνεχώς σε επαφή με το έδαφος. Το προπορευόμενο πόδι πρέπει να βρίσκεται τεντωμένο σε ευθεία από το σημείο επαφής και πρέπει να παραμείνει έτσι μέχρι το υπόλοιπο σώμα να το προσπεράσει. Εάν η αθλήτρια παραβιάσει αυτόν τον κανόνα παραπάνω από 3 φορές, αποβάλλεται.
Ρεκόρ
Πριν από τους Αγώνες υπήρχαν τα εξής ρεκόρ:
Πρόγραμμα
Όλες οι ώρες είναι στην Τοπική ώρα Ιαπωνίας ( UTC + 9 )
Το αγώνισμα θα διεξαχθεί, την παρακάτω μέρα και ώρα:
Αερομαχία εκτός οπτικής επαφής
Η αερομαχία εκτός οπτικής επαφής (beyond visual range) συμβαίνει όταν δύο ή περισσότερα αεροσκάφη εμπλέκονται χωρίς να είναι δυνατή - λόγω απόστασης - η οπτική επαφή και αναγνώριση του ενός από τον άλλον. Συνήθως η απόσταση αυτή ορίζεται στα 20 μίλια.
Ιστορία
Η τακτική αυτή βρήκε τις πρώτες τις εφαρμογές την δεκαετία του 1960, όταν η τεχνολογία επέτρεψε την ενσωμάτωση μικρών και ταυτόχρονα ισχυρών ραντάρ και στα αεροσκάφη και στους πυραύλους. Έτσι, ένας πύραυλος πλέον δεν χρειαζόταν να έχει κάποιο θερμικό σήμα ώστε να είναι ικανός να ακολουθήσει το στόχο. Πύραυλοι τέτοιου τύπου αναπτύχθηκαν και από τις ΗΠΑ (Raytheon AIM-7 Sparrow, Hughes AIM-4 Falcon) και από τη Σοβιετική Ένωση (Vympel R-23 Apex) ήδη από το 1950. Οι πύραυλοι αυτοί συνδυάστηκαν με τα αεροσκάφη 2ης γενιάς, όπως τα F-4 Phantom και MiG-21.
Η θεωρητική στρατηγική πίστευε ότι οι κλειστές αερομαχίες ήταν μια πρακτική του παρελθόντος και ότι το μέλλον θα έβλεπε τις αντίπαλες δυνάμεις να εκτοξεύουν πυραύλους χωρίς να είναι αναγκαία η οπτική επαφή. Έτσι αναπτύχθηκαν αεροσκάφη ιδιαίτερα ανθεκτικά - αλλά και βαριά - χωρίς ιδιαίτερες δυνατότητες ελιγμών. Η πρώτη δοκιμή αυτής της πρακτική ήρθε στον πόλεμο του Βιετνάμ με ιδιαίτερα απογοητευτικά αποτελέσματα. Οι κανόνες εμπλοκής δεν επέτρεπαν τέτοιου τύπου βολές συχνά, ενώ όταν επιτρεπόταν, οι πρώτοι αυτοί πύραυλοι ήταν εξαιρετικά αναξιόπιστοι - με 2 στους 3 να αστοχούν. Αποτέλεσμα αυτής της απροσδόκητης αποτυχίας ήταν η τακτική αυτή να αποσυρθεί και να επιστρέψουν οι τακτικές κλειστής αερομαχίας.
Οι εμπειρίες του πολέμου αυτού μετουσιώθηκαν σε μια εκρηκτική ανάπτυξη και μετατροπή των οπλικών συστημάτων εκτός οπτικής επαφής κατά τη δεκαετία του 1970. Γνωρίζοντας πλέον ότι πρακτικά τέτοιες αερομαχίες είναι αδύνατες με την ισχύουσα τακτική, και το ΝΑΤΟ, και το Μπλοκ της Βαρσοβίας ανέπτυξαν καινούρια συστήματα, αεροσκάφη και πυραύλους. Η επόμενη δοκιμή αυτών των συστημάτων ήρθε στην Καταιγίδα της Ερήμου, όπου και παρουσιάστηκε αισθητή διαφορά. Οι τακτικές που ακολουθούσαν τα συμμαχικά αεροσκάφη, σε συνδυασμό με τις νέες γενιές πυραύλων και συστημάτων έδειξαν ότι για πρώτη φορά, πράγματι ήταν δυνατή η αερομαχία εκτός οπτικής επαφής.
162 Λαυρεντία
Μία επιπρόσθηση αστέρα από τον αστεροειδή αυτόν έχει καταγραφεί μέχρι σήμερα: στις 21 Νοεμβρίου 1999 από την Αλμπέρτα του Καναδά.
Αερομαχία εκτός οπτικής επαφής
Ιστορία
Η συνέχεια ήταν ακόμα πιο εντυπωσιακή καθώς με την εισαγωγή των αεροσκαφών έγκαιρης προειδοποίησης και ελέγχου και τις νέες γενιές πυραύλων (όπως ο AIM-120 AMRAAM) και ο Vympel R-27) οι αερομαχίες εκτός οπτικής επαφής έγιναν η πλειοψηφία, και το ποσοστό επιτυχίας των βολών αγγίζει το 90%.
162 Λαυρεντία
Φυσικά χαρακτηριστικά
Η μέση διάμετρος της Λαυρεντίας εκτιμάται σε 99,1 χλμ. Ο φασματικός της τύπος είναι ST (μεταξύ S και T), ενώ το άλβεδό της είναι 0,053. Η Λαυρεντία περιστρέφεται γύρω από τον εαυτό της μία φορά κάθε 11 ώρες και 52 λεπτά.
Αμβρόσιος Αυρηλιανός
μικρογραφία|Emrys Wledig. Απεικόνιση σε ουαλική έκδοση του 15ου αιώνα της [[Historia Regum Britanniae του Τζέφρεϊ του Μονμάουθ.]] Ο Αμβρόσιος Αυρηλιανός ή Αυρήλιος Αμβρόσιος (ουαλικά: Emrys Wledig, αγγλικοποιήθηκε ως Ambrose Aurelian και Aurelius Ambrosius στο Historia Regum Britanniae και αλλού) ήταν στρατιωτικός ηγέτης των Ρωμαιο-Βρετανών που κέρδισε μια σημαντική μάχη εναντίον των Αγγλοσαξόνων τον 5ο αιώνα, σύμφωνα με τον Γκίλντας. Εμφανίζεται επίσης σε θρύλους των Βρετανών, ξεκινώντας από το Historia Brittonum του 9ου αιώνα. Τελικά μετατράπηκε σε θείος του Βασιλιά Αρθούρου, αδελφός του πατέρα του, Ούθερ Πεντράγκον, ως ηγέτης που προηγείται και των δύο. Παρουσιάζεται επίσης ως νεαρός προφήτης που συναντά τον τύραννο Βόρτιγκερν, γεγονός που αργότερα τον μετέτρεψε σε μάγο Μέρλιν.
Αερομαχία εκτός οπτικής επαφής
Τακτική
Αν και αρχικά η αερομαχία αυτού του τύπου μοιάζει απλή, πολλές παράμετροι επηρεάζουν την έκβασή της. Η δυνατότητα ενός αεροσκάφους να βγει νικητής από την μάχη εξαρτάται όχι μόνο από την ικανότητα του πιλότου (αν και αυτή παραμένει κυρίαρχη), αλλά και από την ποιότητα του εξοπλισμού και οπλισμού που το αεροσκάφος φέρει. Σε γενικές γραμμές, η σωστή και επιτυχημένη αερομαχία εκτός οπτικής επαφής ξεκινάει ηλεκτρονική αναγνώριση του στόχου (μέσω συστημάτων Αναγνώρισης Φίλου ή Εχθρού - IFF) ή μέσω αεροσκαφών έγκαιρης προειδοποίησης και ελέγχου. Στην συνέχεια, η καλή κατανόηση της κατάστασης και του τύπου του αντιπάλου από τον πιλότο θα του επιτρέψει να τοποθετήσει το αεροσκάφος του ώστε να παραμείνει όσο το δυνατόν πιο πολύ "αόρατος" στον αντίπαλο, μέχρι να πραγματοποιήσει τη βολή.
Αμβρόσιος Αυρηλιανός
Κατηγορία:Μυθικοί βασιλείς
Αερομαχία εκτός οπτικής επαφής
Τακτική
Για αυτού του τύπου την αερομαχία χρησιμοποιούνται πύραυλοι που φέρουν ενσωματωμένο ραντάρ. Συνήθως θα είναι τύπου Ημιενεργού Εντοπισμού με Ραντάρ (Semi-Active Radar Homing), που σημαίνει ότι ο πύραυλος αρχικά θα καθοδηγείται και θα ελέγχεται από το ραντάρ του αεροσκάφους. Παλαιότεροι πύραυλοι απαιτούσαν την πλήρη στόχευση του ραντάρ του αεροπλάνου μέχρις ότου ο πύραυλος χτυπήσει. Στην σύγχρονη εποχή, οι πύραυλοι είναι τύπου fire-and-forget και επιπλέον είναι ανενεργοί μέχρι ένα συγκεκριμένο σημείο. Από τη στιγμή που ο πύραυλος ενεργοποιήσει το ραντάρ του, το αεροσκάφος δεν χρειάζεται να "βάφει" με το δικό του τον στόχο. Έτσι η αποτελεσματικότητα του πυραύλου αυξάνεται κατακόρυφα αφού ο χειριστής του στόχου δεν προλαβαίνει να αντιδράσει.
Από το 1990 μέχρι σήμερα, η συντριπτική πλειοψηφία των αερομαχιών είναι εκτός οπτικής επαφής.
Εξοπλισμός
Για να είναι ένα αεροσκάφος ικανό για αερομαχίες εκτός οπτικής επαφής, πρέπει να φέρει τα εξής:
Ιδιαίτερα διαδεδομένοι πύραυλοι μεγάλου βεληνεκούς σήμερα είναι οι:
Πρακτικά, όλα τα σύγχρονα αεροσκάφη έχουν δυνατότητες αερομαχίας εκτός οπτικής επαφής. Αεροσκάφη που χρησιμοποιούνται για την υποστήριξη είναι:
Παραπομπές
Κατηγορία:Πολεμική αεροπορία
Κουίνς
Το Κουίνς (αγγλικά: Queens, New York), είναι ο ανατολικότερος από τους πέντε δήμους της πόλης της Νέας Υόρκης, ο μεγαλύτερος σε έκταση και δεύτερος μεγαλύτερος σε πληθυσμό. Από το 1899, έχει τα ίδια όρια με την κομητεία Κουίνς, η οποία είναι πλέον η δεύτερη πιο πυκνοκατοικημένη κομητεία στην πολιτεία της Νέας Υόρκης και η τέταρτη πιο πυκνοκατοικημένη κομητεία στις Ηνωμένες Πολιτείες.
Το Κουίνς, καθώς και ο γειτονικός δήμος του Μπρούκλιν, βρίσκεται στο δυτικό άκρο του νησιού Λονγκ Άιλαντ. Το Κουίνς είναι η πιο πολύμορφη εθνοτικά αστική περιοχή στον κόσμο με πληθυσμό πάνω από 2,4 εκατομμύρια κατοίκους, το 48% των οποίων είναι γεννημένοι στο εξωτερικό, αντιπροσωπεύουν πάνω από 100 διαφορετικά έθνη και μιλούν πάνω από 138 διαφορετικές γλώσσες.
Αν κάθε δήμος της Νέας Υόρκης ήταν μια ανεξάρτητη πόλη, το Κουίνς θα ήταν η τέταρτη πιο πυκνοκατοικημένη πόλη της Αμερικής, μετά από το Λος Άντζελες, Σικάγο, και το Μπρούκλιν. Έχει τη δεύτερη μεγαλύτερη και πιο διαφοροποιημένη οικονομία από τους πέντε δήμους της Νέας Υόρκης. Το Λονγκ Άιλαντ Σίτι, στην προκυμαία του Κουίνς απέναντι από το Μανχάταν στο Ιστ Ρίβερ, είναι η περιοχή του κτιρίου Citicorp, τον ψηλότερο ουρανοξύστη στη Νέα Υόρκη έξω από το Μανχάταν και το ψηλότερο κτίριο στο Λονγκ Άιλαντ.